open-index/open-wikipedia-markdown huggingface dataset:
Franz Anton von Schiefner

**Franz Anton von Schiefner** ( (18. heinäkuuta (J: 6. heinäkuuta) 1817 Rääveli (nyk. Tallinna), Vironmaan kuvernementti, Venäjän keisarikunta – 16. marraskuuta (J: 4. marraskuuta) 1879 Pietari, Venäjän keisarikunta) oli baltiansaksalainen kielitieteilijä ja kansatieteilijä, ''Kalevalan'' ensimmäisiä kääntäjiä. Häntä pidetään yhtenä uralistiikan, tibetologian, mongolistiikan ja kaukasistiikan perustajista.

## Elämänvaiheet
Franz Anton von Schiefner syntyi Räävelissä eli nykyisessä Tallinnassa baltiansaksalaiseen kauppiasperheeseen, joka oli lähtöisin Böömistä. Schiefner suoritti ylioppilastutkinnon Räävelin katedraalikoulussa ja opiskeli oikeustieteitä Pietarin yliopistossa vuosina 1836–1840 ja orientalistiikkaa Fredrik Wilhelmin yliopistossa Berliinissä vuosina 1840–1842.

Vuodesta 1843 alkaen Schiefner toimi latinan ja muinaiskreikan lehtorina pietarilaisessa kymnaasissa ja vuodesta 1863 kirjastonhoitajana Keisarillisessa tiedeakatemiassa. Hän oli tiedeakatemian ylimääräinen jäsen vuodesta 1852 kuolemaansa saakka. Hän teki tutkimusmatkoja Englantiin vuosina 1863, 1865 ja 1878. Hän sai todellisen valtioneuvoksen arvonimen vuonna 1866.

## Tieteilijä
Schiefner julkaisi useita tutkimuksia tiibetin ja mongolin kielestä ja käänsi Uuden testamentin mongoliksi.

Lisäksi Schiefner oli aikansa parhaita suomalais-ugrilaisten kielten tuntijoita. Hän osallistui Viron kansalliseepoksen ''Kalevipojan'' julkaisemiseen. 

Schiefner käänsi Kalevalan saksaksi (1852, uusi painos 1914). Vuosina 1853–1862 hän toimitti M. A. Castrénin jälkeenjääneiden kirjoitusten kokoelman *Nordische Reisen und Forschungen* ja julkaisi useita omia tutkielmia suomalais-ugrilaisesta mytologiasta. Hän tutki myös Kaukasuksen kieliä.

## Lähteet

## Aiheesta muualla
* Anton Schiefner 1852. Kalevala maailmalla. Kalevalaseura.
Munanvierittäminen

**Munanvierittäminen** on perinteinen kananmunilla pääsiäisenä pelattava leikki.

## Historia

Englannissa, Saksassa ja muissa maissa lapset perinteisesti leikkivät vierittämällä kanamunia mäkien päältä. Tämän uskotaan symbolisoivan kiven vierittämistä Jeesuksen haudalta ennen ylösnousemusta. Eurooppalaiset uudisasukkaat toivat perinteen Uuteen maailmaan.

## Yhdysvallat

Yhdysvalloissa järjestetään vuosittain, toisena pääsiäispäivänä Valkoisen talon nurmikolla pääsiäismunien vierittämiskilpailu, jossa lapset työntävät munaa ruohikolla käyttäen pitkävartista lusikkaa. Tapahtumassa Valkoisen talon henkilökunta pukeutuu pääsiäispupuiksi.

Presidentti James Madisonin vaimo Dolley Madison aloitti perinteen vuonna 1814 ja sadat lapset saapuivat paikalle osallistuakseen kilpailuun. Kilpailun järjestettiin aluksi Yhdysvaltain kongressitalon nurmikolla, mutta vuonna 1877 rakennuksen nurmikko uusittiin ja puutarhurit kielsivät tilaisuuden. Kongressi sääti lain, jonka mukaan kongressitalon nurmikkoa ei saanut käyttää lasten leikkipaikkana. Presidentti Rutherford B. Hayes ja hänen vaimonsa Lucy Hayes päättivät järjestää tapahtuman Valkoisen talon nurmikolla. Franklin D. Rooseveltin aikana perinne katkesi, mutta Mamie Eisenhower jatkoi sitä aviomiehensä virkakaudella. Eisenhowerin aikana tapahtuma avattiin myös mustaihoisille. Vuonna 2009 Barack Obama kutsui tapahtumaan ensimmäistä kertaa samaa sukupuolta olevien vanhempien lapsia.

## Yhdistynyt kuningaskunta

Yhdistyneessä kuningaskunnassa munien vierittäminen alas ruohon peittämiä mäkiä on satoja vuosia vanha perinne. Lancashiressä järjestetään vuosittaisia kilpailut Avenham Parkissa, Prestonissa ja Holcome Hillillä Ramsbottomin lähellä. Myös Derbyssä ja Edinburghissa järjestetään tapahtumia.

## Muissa maissa

Saksassa järjestetään kilpailu, jossa voittaja on se, joka vierittää munansa nopeimmin kepeistä tehdyn radan läpi. Tanskassa koristeltuja munia vieritetään ruohikkoista rinnettä pitkin ja pisimmälle vierineen munan haltija palkitaan.
Pjotr Veršigora

**Pjotr Petrovitš Veršigora** (; 16. toukokuuta (J: 3. toukokuuta) 1905 Severinovkan kylä Moldaviassa – 27. maaliskuuta 1963 Moskova) oli venäläinen neuvostokirjailija.

Pjotr Veršigora syntyi opettajaperheeseen. Vuonna 1930 hän valmistui Odessan konservatorion ohjaajalinjalta ja vuonna 1938 Moskovan elokuva-akatemiasta. Hän työskenteli näyttelijänä ja ohjaajana. Toisen maailmansodan aikana Veršigorasta tuli yksi partisaaniliikkeen johtajista ja vuonna 1943 ukrainalaisen partisaanidivisioonan komentaja. Samana vuonna hän liittyi NKP:n jäseneksi. Vuonna 1944 Veršigora sai Neuvostoliiton sankarin arvonimen ja sodan lopussa hän oli kenraalimajuri. Vuosina 1945–1947 hän kävi pääesikunnan akatemian ja työskenteli vuoteen 1954 saakka sen opettajana.

Veršigoran dokumenttiromaani ”Heillä on puhdas omatunto” (*Ljudi s tšistoi sovestju*, 1946) sai Stalin-palkinnon vuonna 1947. Sen alkuperäinen versio on todenmukainen partisaanitaistelujen kuvaus, mutta myöhemmin kirjailija joutui muokkaamaan teosta virallisen linjan mukaiseksi. Kirjan jatko-osia ovat *Karpatski reid* (”Karpaattien retki”, 1950) ja *Reid na San i Vislu* (”Retki Sanille ja Veikselille”, 1959). Sotakuvausten lisäksi Veršigora on kirjoittanut myös kotiin palaavaan rintamamiehen ja byrokratian törmäystä käsittelevän romaanin *Dom rodnoi* (”Koti”, 1962). Sodan jälkeen hän puolusti aktiivisesti vainon kohteeksi joutuneita entisiä partisaaneja.

## Suomennettu teos
* *Heillä on puhdas omatunto*. Suom. L. Helo. Petroskoi: Karjalais-suomalaisen SNT:n valtion kustannusliike, 1949.

## Lähteet

## Aiheesta muualla
* Kratkaja literaturnaja entsiklopedija: Pjotr Veršigora
Rakokivi

**Rakokivi** on Lahdessa entisen Nastolan kunnan keskustassa sijaitseva asuin- ja yritysalue, jolla sijaitsee suuri osa Nastolan palveluista. Kesällä 2021 alueelle valmistuu päiväkodin, alakoulun ja kirjaston yhteinen rakennus, Rakokiven monitoimitalo. Rakokivessä on myös Nastolan liikekeskus, joka sisältää useita kauppoja sekä baareja. 

Rakokivessä toimi kesään 2021 saakka Nastopolin lukio.

## Lähteet
Studio Tan

**Studio Tan** tarkoittaa seuraavia asioita:

* Studio Tan (Palefacen albumi)
* Studio Tan (Frank Zappan albumi)
Yleisurheilu kesäolympialaisissa 1952 – miesten pituushyppy

Helsingin olympiakisojen miesten pituushyppyyn osallistui 27 urheilijaa edustaen 19 kansallisuutta. Kilpailu käytiin 21. heinäkuuta.

## Karsinta

Karsintaraja oli 720, mutta vähintään 12 parasta loppukilpailuun.

## Loppukilpailu

## Lähteet
* Tulokset puolaksi
Leonid Pantelejev

**Leonid Pantelejev** (), oikealta nimeltään **Aleksei Ivanovitš Jeremejev** (Алексе́й Ива́нович Ереме́ев, 22. elokuuta (J: 9. elokuuta) 1908 Pietari – 9. heinäkuuta 1988 Leningrad) oli venäläinen neuvostokirjailija.

Aleksei Jeremejev syntyi vanhaan kauppiassukuun. Hänen isänsä oli ansioitunut Venäjän–Japanin sodassa ja saanut perinnöllisen aatelisarvon. Vuonna 1918 Aleksei menetti yhteyden perheeseensä ja hänestä tuli katulapsi. Vuonna 1921 hän joutui kasvatuslaitokseen, jossa hän sai nimen *Ljonka Pantelejev*.

Päästyään kasvatuslaitoksesta Pantelejev työskenteli lehtimiehenä Leningradissa. Ystävänsä Grigori Belyhin kanssa hän kirjoitti kasvatuslaitoksen elämästä kertovan teoksen *Respublika Škid* (”Škidin tasavalta”, 1927), josta tuli valtava menestys. Pantelejevin parhaita lapsiaiheisia pienoisromaaneja ovat ”Kello” (*Tšasy*, 1928) ja ”Kirje” (*Paket*, 1933). Vuonna 1938 ilmestyi omaelämäkerrallinen kertomus *Ljonka Pantelejev*, jota kirjailija täydensi vuosina 1952 ja 1954. Päiväkirjamerkintöihin perustuvat teokset *V osaždjonnom gorode* (”Piiritetyssä kaupungissa”, 1966) ja *Janvar 1944* (”Tammikuu 1944”, 1966) kuvaavat Leningradin piiritystä. Taiteellisesti ja historiallisesti merkittäviä ovat myös Pantelejevin Jevgeni Švartsista, Samuil Maršakista, Daniil Harmsista ja Kornei Tšukovskista kertovat muistelmat.

## Suomennettuja teoksia
* *Kello*. Suom. Anni Vuokko. Leningrad: Kirja, 1934.
* *Kirje: budjonnilaisen Pekka Trofimovin tarina*. Suom. Anni Vuokko. Leningrad: Kirja, 1934.
* *Kunniasana: kertomuksia*. Suom. Elina Huttari. Petroskoi: Karjalais-suomalaisen SNT:n valtion kustannusliike, 1948.
* *Hertta*. Suom. Salme Peterzens. Petroskoi: Karjalais-suomalaisen SNT:n valtion kustannusliike, 1951.

## Lähteet

## Aiheesta muualla
* Entsiklopedija ”Krugosvet”: Leonid Pantelejev 
* Kratkaja literaturnaja entsiklopedija: Leonid Pantelejev 
* Leonid Pantelejevin teoksia Lib.ru -sivustolla
Kääpiökoimaiset

**Kääpiökoimaiset** (Nepticuloidea) on lajirikas Monotrysia-ryhmään kuuluva perhosten yläheimo. Kooltaan yläheimon lajit ovat pieniä tai erittäin pieniä, ja ryhmään kuuluvat maailman pienikokoisimmat perhoset.

Kääpiökoimaiset muodostuu kahdesta heimosta, joilla molemmilla on maailmanlaajuinen levinneisyys, joskin heimot ovat lajimäärältään erisuuret. Yläheimon yhdistävänä piirteenä toukat ovat sopeutuneet erittäin hyvin elämään lehtimiinaajina. Niillä on yleensä vain yksi pari pari pistesilmiä pään sivuilla, leuat ovat suuntautuneet suoraan eteenpäin ja raajat ovat surkastuneet. Pienen kokonsa vuoksi monet lajit voivat viettää koko toukkavaiheensa yhden lehtimiinan sisällä. Aikuisen perhosen tuntosarvien tyvessä näkyy yläheimolle ominainen suomulippa. Lisäksi tuntosarvien aistinelimiin kuuluvat *[[sensilla coeloconica]]*t ovat surkastuneet tai kadonneet kokonaan. Tuntomerkkejä liittyy myös raajojen karvoitukseen ja takasiipien ripsiin.

## Lähteet
Boris Gorbatov

**Boris Leontjevitš Gorbatov** (; 15. heinäkuuta (J: 2. heinäkuuta) 1908 Petromarjevskin kaivos, nykyinen Luganskin alueen Pervomaisk – 20. tammikuuta 1954 Moskova) oli venäläinen neuvostokirjailija.

Boris Gorbatov syntyi virkailijaperheeseen. Hän työskenteli lehtimiehenä ja tuli tunnetuksi komsomolnuorisosta kertovalla pienoisromaanillaan *Jatšeika* (”Solu”, 1928). Vuonna 1930 hän liittyi NKP(b):n jäseneksi. Ensimmäisen viisivuotissuunnitelman toteuttamista kuvaa romaani *Mojo pokolenije* (”Sukupolveni”, 1933). Gorbatovin pääteos on pienoisromaani ”Lannistumattomat” (*Nepokorjonnyje*, 1943), jonka aiheena on Donetsin laakion työläisten kamppailu saksalaismiehittäjiä vastaan. Teos sai Stalin-palkinnon vuonna 1946. V.M. Aleksejevin kanssa käsikirjoitettu elokuva *Donetskije šahtjory* (”Donetsin kaivosmiehet”, 1950) sai Stalin-palkinnon vuonna 1952.

## Suomennettu teos
* *Lannistumattomat*. Suom. Lea Helo. Petroskoi: Karjalais-suomalaisen SNT:n valtion kustannusliike, 1945.
* *Lannistumattomat: romaani*. Suom. Tapio Ilkka. Helsinki: Smia, 1945.

## Lähteet

## Aiheesta muualla
* Kratkaja literaturnaja entsiklopedija: Boris Gorbatov
Leonid Solovjov

**Leonid Vasiljevitš Solovjov** (; 19. elokuuta (J: 6. elokuuta) 1906 Tripoli, Libanon – 9. huhtikuuta 1962 Leningrad) oli venäläinen neuvostokirjailija.

Leonid Solovjov syntyi venäläis-arabialaisten koulujen tarkastajan perheeseen. Myöhemmin perhe muutti Keski-Aasian Kokandiin. Solovjov työskenteli siellä muun muassa opettajana ja lehtimiehenä. Vuonna 1932 hän valmistui Neuvostoliiton elokuvainstituutin käsikirjoittajalinjalta. Sittemmin Solovjov työskenteli elokuvakäsikirjoittajana ja kirjailijana. Toisen maailmansodan aikana hän palveli Mustanmeren laivastossa kirjoittaen merimiesaiheisia kertomuksia. Sodan jälkeen hän oli jonkin aikaa vankilassa tai karkotettuna.

Solovjovin pääteos on keskiaasialaisiin humoristisiin kertomuksiin perustuva *Povest on Hodže Nasreddine* (”Kertomus Hodža Nasreddinista”). Sen ensimmäinen osa *Vozmutitel spokoistvija* (”Rauhanhäiritsijä”) ilmestyi vuonna 1940. Kirjan sävyltään vakavampi toinen osa *Otšarovannyi prints* (”Lumottu prinssi”) julkaistiin vuonna 1956. Pienoisromaani ”Venäläinen matruusi Ivan Nikulin” (*Ivan Nikulin – russki matros*, 1943) kertoo Sevastopolin puolustustaistelusta. Solovjovin keskeneräiseksi jäänyt muistelmateos *Iz knigi junosti* (”Nuoruuden kirjasta”) ilmestyi vuonna 1963.

## Suomennettuja teoksia
* *Stepan Polusuhin: kertoelma*. Petroskoi: Karjalais-suomalaisen SNT:n valtion kustannusliike, 1947.
* *Venäläinen matruusi Ivan Nikulin: tositapahtuma*. Petroskoi: Karjalais-suomalaisen SNT:n valtion kustannusliike, 1947.

## Lähteet

## Aiheesta muualla
* Kratkaja literaturnaja entsiklopedija: Leonid Solovjov
Nikolai Birjukov

**Nikolai Zotovitš Birjukov** (; 14. helmikuuta (J: 1. helmikuuta) 1912 Orehovo-Zujevo – 31. tammikuuta 1966 Simferopol) oli venäläinen neuvostokirjailija.

Nikolai Birjukov alkoi kirjoittaa vammauduttuaan vakavasti rakennustyömaalla vuonna 1930. Hän opiskeli etäopiskelijana Moskovan vieraiden kielten instituutissa ja Maksim Gorkille nimetyssä kirjallisuusinstituutissa. Birjukovin ensimmäinen teos, pienoisromaani *Na hutorah* (”Erillistiloilla”) ilmestyi vuonna 1938. Partisaanityttö Liza Tšaikinasta kertova romaani ”Lokki” (*Tšaika*, 1945) sai Stalin-palkinnon vuonna 1951.

## Suomennettu teos
* *Lokki: romaani*. Suom. N. Jaakkola. Petroskoi: Karjalais-suomalaisen SNT:n valtion kustannusliike, 1947.

## Lähteet

## Aiheesta muualla
* Kratkaja literaturnaja entsiklopedija: Nikolai Birjukov
Aleksei Novikov-Priboi

**Aleksei Silytš Novikov-Priboi** (, oikea sukunimi *Novikov*; 24. maaliskuuta (J: 12. maaliskuuta) 1877 Tambovin läänin Matvejevskojen kylä – 29. huhtikuuta 1944 Moskova) oli venäläinen neuvostokirjailija.

Aleksei Novikov-Priboi syntyi talonpoikaisperheeseen. Vuodesta 1899 lähtien hän palveli matruusina Venäjän Itämeren laivastossa. Vuonna 1905 hän oli mukana Tsushiman meritaistelussa, pelastui ja jäi vangiksi. Novikov-Priboin taistelusta vuonna 1907 julkaisemat kirjaset joutuivat sensuurin takavarikoimiksi. Vuosina 1907–1913 hän asui ulkomailla. Vuonna 1914 valmistunut kertomuskokoelma *Morskije rasskazy* (”Merimieskertomuksia”) ilmestyi vuonna 1917.

Novikov-Priboin tyyliltään yksinkertainen, mutta mukaansatempaava meriaiheinen proosa oli aikanaan varsin suosittua. Hänen pääteoksensa on Tsushiman taistelusta kertova romaani ”Tsushima” (*Tsusima*, 1932–1935, neljäs laitos 1940). Sen ensimmäinen osa kuvaa laivaston jokapäiväistä elämää. Kirjailijan omia kokemuksia eri lähteisiin yhdistävä toinen osa ei ole historiallisesti todenmukainen. Kirja sai Stalin-palkinnon vuonna 1941.

## Suomennettuja teoksia
* *Merimiehiä: viisi kertomusta*. Suom. L. Kosonen. Leningrad: Kirja, 1931.
* *Tsusima, osat 1–2*. Suom. L. Helo. Leningrad: Kirja, 1935–1936.
* *Tshushima: Venäjän laivaston tuho Tsushiman saaren luona v. 1905 mukanaolleen kertomana*. Suom. Väinö Joensuu alkuteoksen suppeammasta painoksesta. Porvoo: WSOY, 1937.
* *Nainen merellä: romaani*. Suom. Siiri Hannikainen. Turku: Kirjokansi, 1946.

## Lähteet

## Aiheesta muualla
* Kratkaja literaturnaja entsiklopedija: Aleksei Novikov-Priboi
Australian avoin tennisturnaus 2011 – naisten kaksinpeli

Serena Williams oli turnauksen hallitseva mestari, mutta hän ei pystynyt puolustamaan voittoaan loukkaantumisen takia. Kim Clijsters voitti ensimmäisen kerran urallaan Australian avoimet päihittämällä finaalissa Kiinan Li Nan luvuin 3–6, 6–3, 6–3. Li oli ensimmäinen kiinalainen pelaaja, joka on päässyt Grand Slam -turnauksen kaksinpelin finaaliin.

## Sijoitetut pelaajat

# Caroline Wozniacki *(välierät)*
# Vera Zvonarjova *(välierät)*
# **[[Kim Clijsters]] (mestari)**
# Venus Williams *(3. kierros, luovutus)*
# Samantha Stosur *(3. kierros)*
# Francesca Schiavone *(puolivälierät)*
# Jelena Janković *(2. kierros)*
# Viktoryja Azarenka *(4. kierros)*
# Li Na *(loppuottelu)*
# Shahar Pe'er *(3. kierros)*
# Justine Henin *(3. kierros)*
# Agnieszka Radwańska *(puolivälierät)*
# Nadja Petrova *(3. kierros)*
# Marija Šarapova *(4. kierros)*
# Marion Bartoli *(2. kierros)*
# Anastasija Pavljutšenkova *(3. kierros)*


 Aravane Rezaï *(1. kierros)*
 Marija Kirilenko *(2. kierros)*
 Ana Ivanović *(1. kierros)*
 Kaia Kanepi *(2. kierros)*
 Yanina Wickmayer *(2. kierros)*
 Flavia Pennetta *(4. kierros)*
 Svetlana Kuznetsova *(4. kierros)*
 Alisa Kleibanova *(2. kierros)*
 Petra Kvitová *(puolivälierät)*
 María José Martínez Sánchez *(2. kierros)*
 Alexandra Dulgheru *(1. kierros)*
 Daniela Hantuchová *(1. kierros)*
 Dominika Cibulková *(3. kierros)*
 Andrea Petkovic *(puolivälierät)*
 Lucie Šafářová *(3. kierros)*
 Tsvetana Pironkova *(2. kierros)*

## Kaavio
### Avain
* Q = karsinnoista
* WC = villi kortti
* LL = Lucky Loser
* PR = suojattu ranking
* k. = keskeytti
* l. = luovutusvoitto

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
*Naisten kaavio
Tommi Saarikivi

**Tommi Petteri Saarikivi** (s. 1975) on basisti ja juristi. Saarikivi tuli tunnetuksi soittaessaan Ultra Bra -yhtyeessä bassokitaraa 1994–2001, ja on sittemmin toiminut Scandinavian Music Group -yhtyeen basistina yhtyeen alkuperäisessä kokoonpanossa vuodet 2001–2003 ja myöhemmin satunnaisesti.

Tommi Saarikivi on koulutukseltaan varatuomari, ja hänet valittiin Suomen teatterit ry:n toimitusjohtajaksi 16.12.2010. Toimitusjohtajan työssään Saarikivi aloitti kesäkuussa 2011. Saarikivi työskenteli vuodet 2006–2009 Suomen Teattereiden lakimiehenä ja vuoden 2009 neuvottelupäällikkönä.

Saarikivi valittiin Musiikin edistämissäätiön toimitusjohtajaksi 2021ja helmikuussa 2026 hänet valittiin Muusikkojen liiton toiminnanjohtajaksi. Hän aloittaa uudessa tehtävässä elokuussa 2026.

Saarikivi oli rahapeliasioiden neuvottelukunnan jäsen 2019–2023. Vuosina 2019–2021 hän oli Suomen elokuvasäätiön hallituksen varajäsen ja vuodesta 2022 hallituksen varapuheenjohtaja. Saarikivi kuuluu myös Luovat ry:n valtuuskunnan puheenjohtajistoon ja on Esittävän taiteen valtionosuuslautakunnan (vuodet 2024–2027) jäsen.

Juristina Saarikivi on saanut näkyvyyttä tiedotusvälineissä Elokapinan mielenosoitusten ja sen jäsenten puolustajana. Saarikivi oli Vihreän liiton ehdokkaana Helsingissä kuntavaaleissa 2025.

Saarikivellä on neljä lasta, joista nuorin (s. 2019) kihlattunsa kirjailija Riikka Pulkkisen kanssa.

## Lähteet
Australian avoin tennisturnaus 2011 – miesten kaksinpeli

Roger Federer lähti turnaukseen puolustavana mestarina voitettuaan Andy Murrayn vuosi sitten. Novak Đoković voitti turnauksen toisen kerran urallaan. Finaalissa hän voitti Andy Murrayn suoraan kolmessa erässä luvuin 6–4, 6–2, 6–3.

## Sijoitetut pelaajat

# Rafael Nadal *(puolivälierät)*
# Roger Federer *(välierät)*
# **[[Novak Đoković]] (mestari)**
# Robin Söderling *(4. kierros)*
# Andy Murray *(loppuottelu)*
# Tomáš Berdych *(puolivälierät)*
# David Ferrer *(välierät)*
# Andy Roddick *(4. kierros)*
# Fernando Verdasco *(4. kierros)*
# Mihail Južnyi *(3. kierros)*
# Jürgen Melzer *(4. kierros)*
# Gaël Monfils *(3. kierros)*
# Jo-Wilfried Tsonga *(3. kierros)*
# Nicolás Almagro *(4. kierros)*
# Marin Čilić *(4. kierros)*
# Mardy Fish *(2. kierros)*


 Ivan Ljubičić *(3. kierros)*
 Sam Querrey *(1. kierros)*
 Stanislas Wawrinka *(puolivälierät)*
 John Isner *(3. kierros)*
 Marcos Baghdatis *(3. kierros, luovutus)*
 Michaël Llodra *(2. kierros)*
 Nikolai Davydenko *(1. kierros)*
 Ernests Gulbis *(1. kierros)*
 Albert Montañés *(2. kierros)*
 Juan Mónaco *(2. kierros)*
 David Nalbandian *(2. kierros, luovutus)*
 Richard Gasquet *(3. kierros)*
 Viktor Troicki *(3. kierros, luovutus)*
  Thomaz Bellucci *(2. kierros)*
 Feliciano López *(2. kierros)*
 Guillermo García-López *(3. kierros)*

## Kaavio
### Avain
* Q = karsinnoista
* WC = villi kortti
* LL = Lucky Loser
* PR = suojattu ranking
* k. = keskeytti
* l. = luovutusvoitto

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8

## Lähteet
Miesten kaavio
Ruokoperho

**Ruokoperho** eli **ruokotuhooja** (*Phragmataecia castaneae*) on melko harvinainen, puuntuhoojiin kuuluva perhoslaji.

## Koko ja ulkonäkö
Ruokoperho on yleisvaikutelmaltaan tasaisen harmaa perhoslaji. Siipien pohjaväri on harmaa, siipisuonten kohdalla hieman ruskeampi. Etusiivissä on himmeitä tummia täpliä. Erikoisena piirteenä perhosen takaruumis on huomattavan pitkä ja ulottuu lepäävällä perhosella selvästi siivenkärkiä pitemmälle. Siipiväli 32&ndash;37&nbsp;mm.

## Levinneisyys ja lentoaika
Eurooppalainen laji. Suomessa ruokoperhoa tavataan pääasiassa lounaisrannikolla. Lisäksi sillä vaikuttaa olevan erilliset esiintymät Jurvassa ja Ruotsinpyhtäällä. Aikuiset perhoset lentävät kesä-heinäkuussa.

## Elinympäristö ja elintavat
Ruokoperho on yöaktiivinen ja elää kaislikoissa. Perhoset myös lentävät valolle ja naaraita voi löytää lepäämästä ruokojen varsilla. Toukka elää järviruo'on varren alaosan sisällä ja talvehtii kahdesti ruo'on varren alaosassa koteloituen varren sisään, lähelle toukan tekemää ulostuloaukkoa vasta kolmantena kesänään. Ennen perhosen kuoriutumista kotelo työntyy osittain ulos varresta. Toukan vaivaamat ruo'ot eivät yleensä tuota kukintoa.

## Ravintokasvi
Toukan ravintokasvi on järviruoko (*Phragmites australis*).

## Lähteet

## Aiheesta muualla
*Moths and Butterflies of Europe and North Africa 
* Bestimmungshilfe des Lepiforums
Bogdan Kondracki

**Bogdan Kondracki** on puolalainen laulaja, multi-instrumentalisti ja musiikkituottaja. Hän on toiminut yhtyeissä Kobong, Neuma ja NYIA.

## Diskografia
**Kobong**
*
*

**Neuma**
*

**NYIA**
*

**Andrzej Smolik**
*

## Lähteet

## Aiheesta muualla
*
Lebor Gabála Érenn

**Lebor Gabála Érenn**, nykyiiriksi **Leabhar Gabhála Éireann** ja englanniksi **The Book of Invasions**, on keskiaikainen kokoelma runo- ja proosamuotoisia irlantilaisia myyttejä. Kirja kertoo irlantilaisten alkuperästä ja Irlannin myyttisistä alkuasuttajista.

*Lebor Gabála* koottiin yhteen 1100-luvulla, mutta se perustuu jo 500–600-luvuilla luostareissa kirjoitettuihin Irlannin kansojen historiankirjoihin. Kirja kuvaa Irlannin myyttisiä valloituksia ennen vedenpaisumusta. Keskeisessä osassa on jumalten heimo Tuatha Dé Danann, joka tarinoiden mukaan asui Irlannissa ennen Milin poikia eli kelttejä. Keltit ajavat lopulta Tuatha Dé Danannin maanalaiseen valtakuntaan. 

## Lähteet
*Miranda J. Green: Dictionary of Celtic Myth and Legend. Thames & Hudson 1997.  

### Viitteet
Tunisian perustuslaillinen demokraattipuolue

**Tunisian perustuslaillinen demokraattipuolue** (, , lyhenne **RCD**) oli tunisialainen poliittinen puolue, jonka perusti Zine el-Abidine Ben Ali helmikuussa 1988. Se korvasi sosialistisen Destourian puolueen.

6. helmikuuta 2011 sisäministeriö kielsi puolueen kokoontumiset ja 9. maaliskuuta oikeus määräsi sen hajotettavaksi.

## Lähteet

## Aiheesta muualla
JiiPee

**Jiipeenetti.fi** (aiemmin **JiiPee**) oli Suomen Poikien ja Tyttöjen Keskuksen (PTK), Suomen Lähetysseuran ja Kirkon kasvatus ja perheasiat -yksikön yhdessä julkaisema lasten ja nuorten verkkolehti, joka ilmestyi vuosina 2012–2019. Tämän jälkeen lukijat ohjattiin *TTila*-nimiselle YouTube-kanavalle. Sen tuottaminen päättyi vuoteen 2021. 

*Jiipeenetti.fi* oli kristilliseltä arvopohjalta toimitettu lehti, jonka lukijakuntaa olivat 9–13-vuotiaat tytöt ja pojat. Lehden päätoimittaja oli PTK:n koulutussihteeri Juha Kinanen.

## Historia
Verkkolehden taustalla oli *Joka Poika* -lehti, joka alkoi ilmestyä paperimuodossa vuonna 1938. Vuonna 1985 sen nimeksi vaihdettiin *JP*, koska lehti suunnattiin poikien lisäksi tytöille. Lehti ilmestyi paperimuodossa kuusi kertaa vuodessa 32–48-sivuisena. Lehdessä ilmestyi sarjakuva *Billy Binnsin ihmerillit* (piirtäjä Ted Cowan). Päätoimittajia olivat muun muassa Pentti Tapio ja Eero Jokela. 

## Lähteet

## Aiheesta muualla
*Jiipeenetti.fi-verkkolehti
Piipponen

**Piipponen** on suomalainen sukunimi, joka on muun muassa seuraavilla henkilöillä:

* Anja Piipponen (1940–1996), iskelmälaulaja
* Esko Piipponen (1923–1995), jalkapalloilija ja urheilutoimittaja
* Heikki Piipponen (1901–1964), metsänhoitaja, virkamies ja yritysjohtaja, metsäneuvos
* Henrik Piipponen (1843–1922), pappi, opettaja ja valtiopäivämies
* Ilari Piipponen (s. 1988), keskipitkien matkojen juoksija
* Joni Piipponen (s. 1994), jääkiekkoilija
* Jukka Piipponen (s. 1959), sotakirjailija
* Marjo Piipponen (s. 1971), juoksija
* Matti Piipponen (1894–1980), Korkeimman oikeuden presidentti 1963–1964
* Matti Piipponen (1937–2021), oopperalaulaja ja professori
* Mauno Gustaf Piipponen (1860–1937), kauppias, laivanvarustaja ja kauppaneuvos
* Raimo Piipponen (s. 1948), laulaja
* Samuli Piipponen (s. 1993), jääkiekkoilija
* Tapio Piipponen (s. 1957), ampumahiihtäjä
* Toivo Piipponen (1897–1938), jääkärivääpeli
* Topi Piipponen (s. 1997), jääkiekkoilija
* Vuokko Piipponen (1938–2002), televisiokuuluttaja.
Petro Denysenko

**Petro Denysenko** (,  / Pjotr Denisenko; s. 13. syyskuuta 1920 Tšernihiv &ndash; 9. syyskuuta 1998) oli neuvostoliittolainen seiväshyppääjä ja kymmenottelija.

Denysenko oli kymmenottelussa maailmantilaston kymmenen parhaan joukossa vuonna 1946 ja vuosina 1948&ndash;1951. Hän kilpaili seiväshypyssä Helsingin olympialaisissa 1952 ja sijoittui neljänneksi tuloksellaan 440 senttimetriä. Denysenko sivusi seuraavana vuonna lajin Euroopan-ennätystä tuloksellaan 444.

## Ennätykset

* Seiväshyppy: 446 (1954) 
* Kymmenottelu: 7287 (1949)

## Lähteet
Timoleon Vieta palaa kotiin

**Timoleon Vieta palaa kotiin** on brittiläisen Dan Rhodesin esikoisromaani. Se julkaistiin vuonna 2003. Teos palkittiin vuoden parhaana esikoisromaanina.

Kirjan päähenkilö Cockroft on unohdettu säveltäjä ja julkkis, joka on vetäytynyt asumaan yksinään syrjäiseen taloon Italian maaseudulle. Hän unelmoi kestävästä rakkaudesta ja yliampuvista itsemurhista. Cockroftilla on seuranaan uskollinen koira, Timoleon Vieta, jolla on kauniit silmät. Koiran ja isännän tiivis yhteys joutuu kuitenkin koetukselle, kun taloon saapuu yllättäen vieras. 

## Lähteet
Nasserismi

**Nasserismi** on vallankumouksellinen arabisosialistinen ja arabinationalistinen poliittinen ideologia, joka perustuu Egyptin entisen presidentin Gamal Abdel Nasserin ajatuksille. 1950- ja 1960-luvuilla nasserismi levisi moniin muihin arabimaihin merkittävänä poliittisena voimana. Se on yhä merkittävä, joskin paljon hiipunut.

Nasser sosialisoi 51 % Egyptin yrityksistä vuoteen 1962 mennessä ja tukahdutti opposition väkivaltaisesti. Hänen itselleen valitsema seuraaja Anwar Sadat purki suuren osan nasserismia.

Nasserismi torjuu kommunismin, jota se pitää arabeille sopimattomana. Silti vuoden 1956 Suezin kriisin jälkeen Egypti turvautui voimakkaasti Neuvostoliiton tukeen, myös sodassa Israelia vastaan, vaikka nasseristit vainosivatkin kommunisteja.

Nasserismi on sekulaari ideologia muttei kiellä uskontoja. Nasseristit vastustavat sionismia ja länsimaita mutta kannattavat teollistamista ja modernisaatiota. Syyriassa ja Saddam Husseinin aikana Irakissakin valtaa pitänyt arabisosialistinen Baath-puolue on lähellä nasserismia.

Nasser, Jugoslavian kommunistinen Tito ja Intian sosialistinen Nehru olivat Sitoutumattomien maiden liikkeen keskeiset perustajat.

Viime aikoina poliittinen islamismi kuten Egyptin Muslimiveljeskunta on jättänyt varjoonsa arabinationalismin ja arabisosialismin.

## Vaikutus arabimaailman ulkopuolelle
Monet ei-arabi-Afrikan ja Latinalaisen Amerikan vasemmistoliikkeet ovat saaneet vaikutteita Nasserilta. Nasser myös tuki Afrikan vapautusliikkeitä. Jopa Nelson Mandela piti Nasserin tukea ratkaisevana Etelä-Afrikassakin. Fidel Castro sanoi Nasserin inspiroineen Kuuban vallankumousta. 

Venezuelan presidentti Hugo Chavez sanoi olevansa nasseristi. 

## Katso myös
*Panarabismi
*Baath

## Lähteet

## Lähteitä
*
*
*
*
*
Alpha Magnetic Spectrometer

**Alpha Magnetic Spectrometer** on ISS-avaruusasemalla sijaitseva hiukkasfysiikan koelaite. Se mittaa kosmista säteilyä ja pyrkii etsimään antimateriaa ja pimeää ainetta. Hanketta johtaa MIT:n professori Samuel Ting.  

## Historia

MIT:n hiukkasfyysikko Samuel Ting ehdotti AMS-mittalaitetta vuonna 1995 pian Superconducting Super Colliderin (SSC) perumisen jälkeen. Ehdotus hyväksyttiin ja Tingistä tuli projektin ohjaaja.

### AMS-01

Laitteen prototyyppi AMS-01 lensi STS-91-sukkulalennolla kesäkuussa 1998. Se ei tehnyt toivottua havaintoa, mutta laite toimi ja löydöksen puuttuminen johtui ilmeisesti lyhyestä mittausajasta. 

### AMS-02

Lopullinen mittalaite on AMS-02, jota on kehittänyt 500 tutkijaa 16 maasta. Laitteen päärahoittaja on Yhdysvaltain energiaministeriö. Laitetta on testattu CERNissä ja ESAn ESTEC-keskuksessa.

Turun yliopisto ja Aalto-yliopiston Metsähovin radio-observatorio ovat ottaneet osaa sekä AMS-01:n että AMS-02:n suunnitteluun ja toteutukseen.

## Lähteet

 
## Aiheesta muualla

* AMS Collaboration Homepage 
* AMS Homepage at CERN
* AMS Homepage  at the Johnson Space Center
* NASA AMS-02 Project Fact Sheet 
* An animated movie of the STS-134 mission showing the installation of AMS-02 (72MB) 
* Alpha Magnetic Spectrometer - image collection - AMS-02 on Facebook 
* A Costly Quest for the Dark Heart of the Cosmos (New York Times, November 16, 2010)
Jamie Hampton

**Jamie Hampton** (s. 8. tammikuuta 1990 Frankfurt, Saksa) on yhdysvaltalainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 24 heinäkuussa 2013. Hän on voittanut urallaan viisi ITF-turnausta kaksinpelissä.

## Tennisura
Vuonna 2010 Hampton pelasi Yhdysvaltain avointen pääsarjassa jääden avauskierrokselle. Hän hävisi ottelunsa María José Martínez Sánchezille lukemin 6–4, 3–6, 6–0. Kauden päättyessä hän oli maailmanlistan sijalla 136.

Vuonna 2011 Hampton hävisi Australian avointen avauskierroksella Olena Baltatšalle kolmieräisen ottelun. Yhdysvaltain avoimissa Hampton hävisi jälleen Baltatšalle ensimmäisellä kierroksella.

Vuonna 2012 Hampton pääsi Australian avoimissa toiselle kierrokselle voitettuaan Mandy Minellan. Toisella kierroksella hän hävisi Marija Šarapovalle. Ranskan avoimissa Hampton hävisi ensimmäisellä kierroksella Arantxa Rusille. Wimbledonissa hän voitti avauskierroksella Daniela Hantuchován, mutta hävisi toisella kierroksella Heather Watsonille. Yhdysvaltain avoimissa Hampton hävisi ensimmäisellä kierroksella Marion Bartolille.

Hampton avasi kauden 2013 pääsemällä välieriin Aucklandin turnauksessa. Australian avoimissa hän eteni kolmannelle kierrokselle, jossa hävisi ykköseksi sijoitetulle Viktoryja Azarenkalle. Memphisissä hän pääsi puolivälieriin ja Brysselissä välieriin. Ranskan avoimissa hän hävisi neljännellä kierroksella Jelena Jankovićille. Eastbournessa hän saavutti finaalipaikan, mutta hävisi finaalissa Jelena Vesninalle. Wimbledonissa Hampton hävisi ensimmäisellä kierroksella Sloane Stephensille. Stanfordissa hän pääsi välieriin. Yhdysvaltain avoimissa Hampton hävisi kolmannella kierroksella Sloane Stephensille.

## Lähteet

## Aiheesta muualla
Yleisurheilu kesäolympialaisissa 1952 – miesten kolmiloikka

Helsingin olympiakisojen miesten kolmiloikkaan osallistui 35 urheilijaa edustaen 23 kansallisuutta. Kilpailu käytiin 23. heinäkuuta. Brasilian da Silva voitti olympiakultaa ME-tuloksella 16,22 ja hyppäsi kaikkiaan neljä kertaa yli 16 metrin rajan ensimmäisenkin hypyn kannettua 15,95. Pisimmän hypyn yksittäisten loikkien pituudet olivat 6,02, 4,22 ja 5,98. Yleisön vaatimuksesta da Silva lähti stadionilla kunniakierrokselle, mikä ei tuohon aikaan ollut tavallista kenttälajien urheilijoille.

## Karsinta

Karsintaraja oli 14,55.

**Karsintayhmä 1**

**Karsintayhmä 2**

## Loppukilpailu

## Lähteet
* Tulokset puolaksi
Luettelo Jukka Takalon kappaleista

Tämä on luettelo Jukka Takalon levyttämistä kappaleista aakkosjärjestyksessä. Listalla on kaikkiaan 32 kappaletta.

## #
* 9.6.-96 (Jukka Takalo)

## A
* Armonpulla (Vastarannan laulut)
* Aurinko (Vastarannan laulut)

## D
* Depis lähtee laulamalla (Vastarannan laulut)

## E
* Ei ikinä naimisiin (Jukka Takalo)
* Elämä on ou nou (Exit Only) (Homo EP)
* Elämä on vittu(maista) murehtimista (Homo EP, Vastarannan laulut)

## H
* Hakkuutyömaa (Vastarannan laulut)

## J
* Jeesukseksi ristille (Vastarannan laulut)
* Jokainen on vähän homo (Homo EP, Vastarannan laulut)
* Jokisuuta kohti (Vastarannan laulut)
* Jos annat kesän (Jukka Takalo)
* Jäin munista kiinni lauteisiin (Homo EP)

## K
* Kaikki vaikuttaa kaikkeen (trip-ola-mix / rock-ola-mix) (Taistelevat metsot -single)

## L
* Lakeuden loisto (Vastarannan laulut)

## M
* Market (Jos annat kesän -single)
* Martinniemi (Vastarannan laulut)
* Miss Kollaja (Vastarannan laulut)

## O
* Onnellinen talo (Jukka Takalo)
* Opeta mut puhumaan (Jukka Takalo)

## P
* Poikaystävä (Jukka Takalo)

## R
* Rakkaus on sun koiran nimi (Jukka Takalo)
* Riippumaton liitäjä (Yks Tarja -single)
* Roska (Jos annat kesän -single)

## S
* Suuri sininen (Jukka Takalo)

## T
* Taistelevat metsot (Jukka Takalo)
* Taivaat luistinratojen yllä (Jukka Takalo)
* Tavallinen mies (Jukka Takalo)
* Tenttutietä Tupsulaan (Vastarannan laulut)

## V
* Vain hullut uskoo kohtaloon (Vastarannan laulut)

## Y
* Yhesä me hiihellää (Vastarannan laulut)
* Yks Tarja (Jukka Takalo)

## Katso myös
* Luettelo Aknestikin kappaleista

## Lähteet
* Jukka Takalo
Crawley Town FC

**Crawley Town Football Club** on jalkapalloseura Crawleyn kaupungista Etelä-Englannista. Seura pelaa kaudella 2025-2026 Englannin neljänneksi korkeimmalla sarjatasolla Kakkosliigassa. Vielä kaudella 2010–2011 se pelasi konferenssissa. Kaudella 2011–2012 se sijoittui kolmanneksi Kakkosliigassa ja pelasi kolme seuraavaa kautta Ykkösliigasta, josta se putosi keväällä 2015.

## Historia
Crawley Town perustettiin 1896 ja seura siirtyi heti perustamisen jälkeen pelaamaan West Sussex Leagueen. Viisi vuotta myöhemmin seura liittyi Mid-Sussex Leagueen, jonka voitti toisena vuotenaan. 1951 seura siirtyi Sussex County Football Leagueen (yhdeksänneksi korkein sarjataso) ja 1956 Metropolitan Leagueen. Crawley Townista tuli kokonaan ammattilaisseura 1962 ja se siirtyi pelaamaan Southern Leagueen, jossa pelasi vuoteen 2004 asti. Crawley Town pääsi FA Cupin kolmannelle kierrokselle 1992. Vuonna 2004 seura pääsi pelaamaan Conference Nationaliin. Kaudella 2010–2011 Crawley Town on edennyt historiansa parhaaseen FA Cup -sijoitukseen päästyään viidennelle kierrokselle. Samalla kaudella seura voitti konferenssin ja nousi kakkosliigaan sekä heti seuraavalla kaudella ykkösliigaan.

## Lähteet
Søndre Land

**Søndre Land** on Norjan kunta Innlandetin läänissä. Sen rajanaapureita ovat pohjoisessa Nordre Land, koillisessa Gjøvik, idässä Vestre Toten, etelässä Gran, lounaassa Ringerike ja lännessä Sør-Aurdal. Kunnan hallintokeskus on Hovin taajamassa. Vuoden 2024 alussa kunnassa oli 5&nbsp;587 asukasta.

## Kuvia

Fluberg-kirke-2-Norway-HH.jpg|Flubergin kirkko
Hov Kirke Church (1781), Søndre Land Municipality, Oppland County, Norway. Springtime, cemetery, graveyard, Randsfjorden lake, etc. 2017-03-27 IMG 2085.jpg|Hovin kirkko


## Tunnettuja henkilöitä
* Peder Aadnes (1739–1792), taidemaalari
* Knut Vollebæk (s. 1946), poliitikko ja diplomaatti

## Lähteet

## Aiheesta muualla
Masachist

**Masachist** on puolalainen death metal -superyhtye. Yhtyeen perustivat vuonna 2005 rumpali Dariusz Brzozowski, joka on tullut tunnetuksi yhtyeessä Vesania sekä Yatteringin entinen kitaristi Marius Domoradzkiego.

## Kokoonpano
* Pig – laulu (2008–)
* Trufel – laulu, kitara (2006–)
* Aro – kitara (2007–)
* Heinrich – bassokitara (2007–)
* Daray – rummut (2006–)

## Diskografia
* 
* 
* 
* 

## Lähteet

## Aiheesta muualla
*
Death March Fury

**Death March Fury** on puolalaisen death metal -yhtye Masachistin ensimmäinen studioalbumi, joka on julkaistu vuonna 2009.

## Kappaleet
#
#
#
#
#
#
#
#
#

## Kokoonpano
* Pig – laulu
* Trufel – laulu, kitara
* Aro – kitara
* Heinrich – basso
* Daray – rummut
* Ross Dolan – vieraileva vokalisti kappaleessa *Open the Wounds*

## Arvostelut
* Metal.de: 
* Metal Temple: 

## Lähteet

## Aiheesta muualla
* 
*
Yleisurheilu kesäolympialaisissa 1952 – miesten kuulantyöntö

Helsingin olympiakisojen miesten kuulantyöntöön osallistui 20 urheilijaa edustaen 14 kansallisuutta. Kilpailu käytiin 21. heinäkuuta. 

## Karsinta

Karsintaraja oli 14,60.

## Loppukilpailu

## Lähteet
* Tulokset puolaksi
Sør-Aurdal

**Sør-Aurdal** on Norjan kunta Innlandetin läänissä. Sen rajanaapureita ovat pohjoisessa Nord-Aurdal ja Etnedal, koillisessa Nordre Land, idässä Søndre Land, etelässä Ringerike ja Flå sekä lännessä Nesbyen ja Norja. Kunnan hallinnollinen keskus ja ainoa taajama on Begnadalenin laakson pohjoisosassa sijaitseva Bagn. Vuoden 2024 alussa Sør-Aurdalissa oli 2&nbsp;836 asukasta.

## Kuvia

Reinli stavkirke 18072022 (1).jpg|Reinlin sauvakirkko
Hedalen stavkirke 18072022 (2).jpg|Hedalenin sauvakirkko


## Tunnettuja henkilöitä
* Mikkjel Fønhus (1894–1973), kirjailija
* Sigurd Islandsmoen (1881–1964), säveltäjä

## Lähteet

## Aiheesta muualla
Under

**Under** on puolalaisen hardcore/thrash metal -yhtye Rootwaterin ensimmäinen studioalbumi, joka on julkaistu vuonna 2004.

## Kappalelista
#
#
#
#
#
#
#
#
#
#

## Kokoonpano
* Maciej Taff - laulu
* Sebastian Zusin - kitara
* Yony - kitara
* Przemysław Bieliński - bassokitara
* Paweł Jurkowski - rummut

## Aiheesta muualla
* Under discogs.com -sivustolla

## Lähteet
Limbic System

__NOTOC__
**Limbic System** on puolalaisen hardcore/thrash metal -yhtye Rootwaterin toinen studioalbumi, joka julkaistiin vuonna 2007.

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Maciej Taff – laulu
* Sebastian Zusin – kitara
* Michał Truong – kitara
* Heinrich – bassokitara
* Artur Rowiński – rummut

### Vierailevat muusikot
* Piotr Hrycyk – congarummut, lyömäsoittimet
* Paweł Szymiczek – laulu, säkkipilli, huilu
* Dariusz Goc – didgeridoo
* Milena Gaworek – viulu
* Krzysztof Palczewski – harmonikka

## Lähteet

## Aiheesta muualla
* Limbic System discogs.com -sivustolla
Sør-Fron

**Sør-Fron** on Norjan kunta Innlandetin läänissä, Gudbrandsdalenin laaksossa. Sen rajanaapureita ovat lännessä Nord-Fron, pohjoisessa Sel, Folldal ja Stor-Elvdal, idässä Ringebu, etelässä Gausdal ja lounaassa Øystre Slidre.

Kunnan hallinnollinen keskus on Hundorpin taajama. Muita taajamia ovat Harpefoss ja Lia. Nord- ja Sør-Fron muodostivat Fronin kunnan ennen vuotta 1851 sekä vuosina 1966–1977. Vuoden 2024 alussa Sør-Fron kunnassa oli 3&nbsp;119 asukasta.

## Kuvia

Sør-Fron kirke 1.JPG|Sør-Fronin kirkko
Sør-Fron rådhus.JPG|Kunnantalo


## Lähteet

## Aiheesta muualla
Johan Mattilas

**Johan Mattilas** (1821–1873) oli suomalainen valaanpyytäjä.

Mattilas syntyi Kemin pitäjässä talollinen Juhana Matinlassin poikana. Mattilaksen puoliso vuodesta 1847 oli Ruotsin Ylitorniolta kotoisin ollut Greta Katarina, jonka sukunimi on tuntematon. Vuonna 1842 Mattilas lähti Ruijaan ja pestautui harppuunamieheksi valaanpyyntialukseen. Mattilas harjoitti sittemmin valaanpyyntiä itsenäisestikin, vaikka menetti kaksi alusta ahtojäihin. Vuodesta 1852 alkaen hän asui Tromssassa. Syksyllä 1872 Mattilaksen *Ellida*-niminen pyyntialus jäätyi lähelle Huippuvuorten rantaa ja hän jäi kokin kanssa laivaan muun miehistön siirtyessä rannalle, missä oli ruokatarvikevarasto. Siellä koko miehistö kuitenkin kuoli keripukkiin. Seuraavana keväänä 1873 A. E. Nordenskiöld löysi Mattilaksen ja kokin ruumiit jäältä – miehet olivat pyrkineet Nordenskiöldin talvileiriin Mosselbayhin, mutta olivat nääntyneet matkalle.

## Lähteet
Vang

**Vang** on Norjan kunta Innlandetin läänissä. Sen rajanaapureita ovat pohjoisessa Luster, Lom ja Vågå, idässä Øystre Slidre, kaakossa Vestre Slidre, etelässä Hemsedal sekä lännessä Lærdal ja Årdal.

Kunnan asutus sijoittuu lähinnä Begnan ja Vangsmjøsan vesistöjen reunamille. Kunnan ainoa taajama on hallintokeskus Vang. Vuoden 2024 alussa koko kunnassa oli 1&nbsp;645 asukasta.

Vangissa järjestetään vuosittain Vinjerock-musiikkifestivaali.

## Kuvia

Oye stave church.jpg|Øyen sauvakirkko
Hoere-Stave-Church-2020.jpg|Høren sauvakirkko
Norwegia-42.jpg|Vangin kirkko ja Vangssteinen-riimukivi
Johannes Flintoe - Draktstudier fra Vang i Valdres - NG.K&H.1984.0037 - National Museum of Art, Architecture and Design.jpg|Vangin kansallispukuja


## Lähteet

## Aiheesta muualla
Vestre Slidre

**Vestre Slidre** on Norjan kunta Innlandetin läänissä. Sen rajanaapureita ovat luoteessa Vang, koillisessa Øystre Slidre, idässä Nord-Aurdal ja lounaassa Hemsedal. Kunnan hallintokeskus on Slidre, lisäksi siellä sijaitsee Rønin taajama. Vuoden 2024 alussa Vestre Slidressä oli 2&nbsp;112 asukasta.

Kunnan tärkein elinkeino on maatalous, erityisesti maidontuotanto.

## Kuvia

Slidredomen, Vestre Slidre.JPG|Vestre Slidren kirkko, "Slidren tuomiokirkko"
Lomen-Stave-Church-2020.jpg|Lomenin sauvakirkko
Einangsteinen, Vestre Slidre.JPG|Einangin riimukivi


## Tunnettuja henkilöitä
* Tias Eckhoff (1926–2016), teollinen muotoilija

## Lähteet

## Aiheesta muualla
Yhdistetty talviolympialaisissa 1932

**[[Talviolympialaiset 1932|Lake Placidin talviolympialaisissa 1932]]** kilpailtiin **[[Yhdistetty|yhdistetyssä]]** 10. - 11. helmikuuta. Laji oli mukana olympialaisten ohjelmassa kolmannen kerran, eli yhdistetyssä oli kisattu talviolympialaisten alusta alkaen. Ensin kilpailijat hiihtivät 18 kilometrin matkan samassa kilpailussa lajin erikoismiesten kanssa. Muutoksena edellisiin olympiakisoihin Lake Placidissa käytiin yhdistettyä varten erillinen mäkihyppykilpailu, joka käytiin hiihto-osuutta seuraavana päivänä. Osallistujia oli 33 kymmenestä maasta. Kilpailupaikkoina toimivat maastohiihdossa latu kaupungin ulkopuolella ja mäkihypyssä Intervales Ski-hill -hyppyrimäki.

Lake Placidin yhdistetyn kilpailu oli Norjan ylivoimainen esitys. Johan Grøttumsbråten, Ole Stenen ja Hans Vinjarengen ottivat maahan kaikki jaossa olleet mitalit, minkä lisäksi Sverre Kolterud varmisti maahan neloisvoiton.

## Lopputulokset

k = kaatunut hyppy

## Lähteet
Moon (yhtye)

**Moon** on puolalainen black metal -yhtye, joka on perustettu vuonna 1996 Olsztynissa, Puolassa.

## Kokoonpano
* Cezar – laulu, kitara (1996–1999, 2009–)
* Gonthy – kitara (2009–)
* Mscisław – bassokitara, laulu (2009–)
* Wizun – rummut (2009–)

**Entiset jäsenet**
* Docent – rummut (1997)
* L. Rambo – rummut (1999)
* Heyron – kitara (1999)
* Blackie – bassokitara, laulu (1999)

## Diskografia
**Studioalbumit**
*
*
*

**Kokoelma-albumit**
*

## Lähteet

## Aiheesta muualla
*
Kimmo Saares

**Kimmo Saares** (s. 27. tammikuuta 1961) on suomalainen pappi ja toimittaja. Hän on valmistunut teologian maisteriksi vuonna 1992.

Saares toimittaa ja juontaa Yle TV1 -kanavan esittämää *[[Aamusydämellä]]*-keskusteluohjelmaa yhdessä Hilla Blombergin kanssa. Saares on tehnyt Yleisradiolle myös muita televisio- ja radio-ohjelmia, kuten *Kirkko näinä päivinä* ja *[[Tänään iltapäivällä]]*, sekä työskennellyt tuottaja-toimittajana Kotimaa-yhtiöissä. Papiksi Saares vihittiin vuonna 1994. Tässä ammatissa hän on keskittynyt paljolti diakoniatyöhön. Vuodesta 2011 Saares on työskennellyt Korson seurakunnassa virkaa tekevänä kirkkoherrana.

Saares asuu Helsingissä. Hän harrastaa urheilua ja puutarhanhoitoa.

## Valikoituja televisio-ohjelmia

* TunneMies. 8-osainen asiaohjelma. 2009. Tuottaja, käsikirjoittaja ja toimittaja
* Tosi tarina: Sinnittelijät. 2008. Tuottaja ja käsikirjoittaja
* Aamusydämellä. 2007–. Asiaohjelma. Toimittaja-juontaja
* Tosi asiaa – kun isoäiti Suomeen hiihti. 1994. Dokumentti. Käsikirjoittaja, toimittaja & ohjaaja

## Valikoituja julkaisuja

* Innovatiivinen työote diakoniassa – Diakonian vuosikirja 2006. Toim. yhdessä Raili Suvirannan kanssa. 2006.
* EU-etsijän rahoitusopas. 1999.
* Terveyden portinvartijat: preventio ja asiantuntijavalta terveydenhuollon eettisenä ongelmana. Muut kirjoittajat: J-M Karjalainen, M. Lindqvist, P. Voutilainen. 1991.

## Lähteet
* 
* 
* 
* Kimmo Saares: curriculum vitae (moniste). 2012.
### Viitteet
Valfrid Vasenius

**Gustaf Valfrid Vasenius** (12. lokakuuta 1848 Helsinki – 31. toukokuuta 1928 Helsinki) oli suomalainen kirjallisuudentutkija.

Vasenius oli 1880–1887 Helsingin yliopiston estetiikan ja kirjallisuushistorian dosentti ja yliopiston kirjaston amanuenssi 1877–1892 ja varakirjastonhoitaja 1892–1902. Vuosina 1902–1908 hän oli Suomen ja Pohjoismaiden kirjallisuushistorian ylimääräinen professori. Hän oli opettajana myös koulussa ja kirjoitti kirjallisuuskritiikkiä ja yhteiskunnallisia ja kulttuuriaiheisia kirjoituksia muun muassa Valvojaan, jonka perustajia hän oli. Vasenius oli myös Naisasialiitto Unionin perustajia.

Valfrid Vaseniuksen isä oli kirjankustantaja, kirjakauppias Gustaf Otto Wasenius. Hänen poikansa oli Viipurin kaupunginkirjaston johtaja Johan Vasenius.

## Julkaisut <small>(valikoima)</small>
**Henrik Ibsens dramatiska diktning*, 1882
**Henrik Ibsen. Ett skaldeporträtt*, 1882
**Historiska undersökningar om Jacob Frese*, 1884
**Johan Ludvig Runerberg såsom konstnär*, 1896
**Världsbild och poesi*, 1900
**Samkänslan och dess yttringar i Finland*, 1901 suom. Yhteistunto ja sen ilmaukset Suomessa, Otava 1901
**Runeberg Suomen kansan runoilijana*, 1904
**Runous ja elämä*, 1906
**Sopusointua etsimässä*, 1908
**Zacharias Topelius, hans lif och skaldegärning*. G. W. Edlund (osat 1–2), Schildt (osat 3–6), 1912–1931 suom. Zacharias Topelius ihmisenä ja runoilijana, Otava, 1912–1933

## Lähteet

## Aiheesta muualla
* Vapaasti ladattavia Valfrid Vaseniuksen e-kirjoja Projekti Lönnrotilta ja Project Gutenbergilta
Gustaf Otto Wasenius

**Gustaf Otto Wasenius** (4. kesäkuuta 1789 Hämeenlinna – 19. huhtikuuta 1852 Helsinki) oli suomalainen liikemies. 

Wasenius perusti 1823 Helsinkiin Pohjois-Esplanadille Waseniuksen kirjakaupan, 1828 kirjapainon sekä 1829 lehden Helsingfors Tidningar ja kustansi myös kirjoja. Hän kauppasi viljaa Itämeren alueella ja kävi kauppaa ranskalaisilla viineillä.

Waseniuksen poikia olivat professori Valfrid Vasenius ja yritysjohtaja, valtiopäivämies Adolf Wasenius. 

## Lähteet
*Jyrki Hakapää, Ulkomaisen kirjallisuuden tuominen suomeen 1800-luvun alkupuolella.  (pro gradu)

### Viitteet
Wasenius

**Wasenius** tai **Vasenius** on muun muassa seuraavien suomalaisten henkilöiden sukunimi:

* Wasenius, suomalainen suku
* Adolf Wasenius (1829–1903), liikemies ja porvarissäädyn jäsen valtiopäivillä
* Adolf Johan Wasenius (1787–1832), virkamies ja sanomalehtien toimittaja
* Birger Wasenius (1911–1940), pikaluistelun maailmanmestari
* Carl Wasenius (1821–1899), musiikinopettaja ja kapellimestari
* Erik Wasenius (1894–1938), jääkärieverstiluutnantti
* Ernst Wasenius (1864–1949), hammaslääkäri ja lintutieteilijä
* Gustaf Otto Wasenius  (1789–1852), kirjakustantaja ja kirjakauppias, Waseniuksen kirjakaupan perustaja
* Gösta Wasenius (1863–1939), palomestari, voimistelija, pikaluistelija ja urheiluvaikuttaja
* Helge Wasenius (1927–2008), uimahyppääjä
* Helvi Vasenius (o.s. *Wilska*, 1923–2012), eläinlääketieteen professori, Lauri Vaseniuksen puoliso
* Hugo Vasenius (myöh. *Vasarla*, 1886–1960), vuorineuvos
* Johan Vasenius (1885–1944), Viipurin kaupunginkirjaston johtaja
* Johanna Wasenius (oik. *Eija Jansson*), kirjailija
* Karl Fredrik Wasenius (*Bis*, 1850–1920), musiikkikauppias, -arvostelija
* Lauri Vasenius (1921–1999), eläinlääkäri ja kotieläingenetiikan professori, Johan Vaseniuksen poika
* Leonard Wasenius (1866–1938), konsuli ja Tervakoski Oy:n toimitusjohtaja
* Margaretha Wasenius (myöh. *von Bahr*, 1921–2016), koreografi
* Matias Wasenius (1872–1938), filosofian maisteri ja Nya svenska läroverketin rehtori, Adolf Waseniuksen poika
* Nisse Wasenius (1907–1945), ampumaurheilija
* Reidar Wasenius (s. 1967), viestintäkonsultti, mielenhallinnan valmentaja ja ääniesiintyjä
* Valfrid Vasenius (1848–1928), kirjallisuudentutkija
HMS Auriga

**HMS Auriga** (viirinumero P419) oli Britannian kuninkaallisen laivaston Amphion-luokan sukellusvene toisen maailmansodan jälkeen.

## Valmistus

Alus tilattiin 7. huhtikuuta 1943 Barrow-in-Furnessista Vickers Armstrongilta, missä köli laskettiin 7. kesäkuuta 1944. Alus laskettiin vesille 29. maaliskuuta 1945 ja otettiin palvelukseen 12. tammikuuta 1946.

## Palvelus
Sukellusvene modernisoitiin 1950-luvun lopulla vastaamaan T-luokan veneitä. Aluksella tapahtui akkuräjähdys pinta-ajossa 12. helmikuuta 1970 Gibraltarin edustalla, jolloin kymmenen miehistönjäsentä loukkaantui.

Alus myytiin romutettavaksi 14. marraskuuta 1974 ja romutettiin helmikuussa 1975 Newportissa.

## Lähteet
*
*
*
*

### Viitteet
Moyer

**Moyer** on seuraavien henkilöiden sukunimi:

* Jamie Moyer (s. 1962), yhdysvaltalainen baseballpelaaja
* John Moyer, yhdysvaltalainen basisti
* Stephen Moyer (s. 1969), englantilainen näyttelijä
* Tawny Moyer (s. 1958), yhdysvaltalainen näyttelijä
Ch-, Co- ja Cr-luokka

**Ch-, Co- ja Cr-luokat** olivat Britannian kuninkaallisen laivaston vuoden 1942 hätäohjelman () 24 hävittäjän muodostamia alusluokkia, joiden alukset muodostivat aluksi saattuepalveluksessa niin kutsutut 12., 13. ja 14. hätälaivueet (). Luokat muodostivat kolme viidestä niin kutsutun C-luokan alaluokasta.

## Alukset
Alukset olivat periaatteessa toisinto U-luokan hävittäjistä, mutta niissä oli uudistettu tulenjohtojärjestelmä. Edeltäneeseen Ca-luokkaan verrattuna alusten uppouma kasvoi ja ne varustettiin uudistetulla tyypin 275 tulenjohtotutkalla, joka oli kytketty uudistettuun director Mk VI -tulenjohtokeskukseen.

## Lähteet
*
*
*

### Viitteet